Lopásvédelem - cscsuvegfolia.hu
Gépjármű lopásvédelem
Az autólopás világszerte óriási károkat okoz, annak ellenére, hogy a fejlesztők évről évre újabb és hatékonyabb védelmi módszereket, berendezéseket kísérleteznek ki. Az autógyárak legfrissebb innovációira a bűnözők egy éven belül reagálnak, ezért a biztonságtechnika folyamatos újításokat követel meg a gyártóktól. Ennek a harcnak soha nem lesz vége…
Magyarországon az autótolvajok közel 10000 gépjárművet tulajdonítanak el évente. A riasztók hangjára a legtöbb ember már fel sem kapja a fejét, miközben a kereskedelemben kapható típusokat a „szakértő” bűnözők pillanatok alatt kiismerik és hatástalanítják. A különböző mechanikus biztonsági rendszerek is csak az eltulajdonítás idejét nyújtják meg, teljes védelmet nem jelentenek. A legújabb technológiát képviselő műholdas nyomkövetés az átlag autótulajdonos számára drága, és a kommunikáció kiiktatásával ezeket a járműveket is elvihetik.
A szakemberek az autótolvajokat három csoportra osztják. A legkisebb veszélyt az úgynevezett Joyrider jelenti. Ők azok, akik csak egy jó hecc miatt kötik el az autókat, és általában otthagyják használat után. A következő csoport egy másik bűntényhez használja a „kölcsönvett” gépjárművet, így ők sem a közvetlen haszonszerzés miatt viszik el az autókat. A harmadik és legjelentősebb csoportba a profi autótolvajok tartoznak, akik általában kisebb csapatban, megrendelésre dolgoznak. A biztonságtechnikai szakemberek megfigyelték, hogy az eltulajdonított gépkocsik jelentős hányadát szétszerelik, és alkatrészenként árusítják a feketepiacon. Ez ellen csakis úgy lehet eredményesen védekezni, ha az autó egyes alkatrészeit olyan módon jelölik meg, hogy az eltávolíthatatlan legyen, vagy csak nagy munka és költségek árán lehessen eltávolítani az azonosító jeleket. A nemzetközi statisztikai adatok alapján az ilyen módon, eltávolíthatatlanul megjelölt járművek nagyon magas biztonságot nyújtanak, hiszen a profi autótolvajok nem vállalják az értékesítési nehézségeket és a nagy lebukási tényezőt. Ezeket a rendszereket eredetileg az utólagos megtalálás és azonosítás miatt fejlesztették ki, mégis inkább védelmi rendszerként funkcionálnak az elriasztó hatásuk miatt. Néhány évvel ezelőtt még Ausztráliában volt a legmagasabb az autólopások száma a lakossághoz viszonyítva. A biztosító társaságok és a kormányzat támogatása következtében, az új gépkocsik jelentős hányadát már a szalonokban megjelölik. Ennek hatására a havi 13000 autólopás négy év alatt havi 6500-ra csökkent, azoknak is nagy része az 5 évnél idősebb kategóriából kerül ki!
A PERMANENTMARK® rendszerrel belegravírozható a gépjármű alvázszáma az összes üvegbe és a karosszériaelemek belső felületére (alapból 24 jelölés). Opcionálisan a lámpák, a könnyűfém felnik, a belső műanyagok, és - kiemelt partnereinknél - a motor vagy a váltó fém elemei is jelölhetőek. A gravírozás nem egy egyszerű felületi jelölést jelent, hanem mély, kémiai maratást, mely csak a felület teljes rongálásával távolítható el. Az üveg jelölése esetén nem keletkeznek felületi mélyedések, mint a homokfúvásos gravírozásnál, továbbá az eredmény sokkal diszkrétebb, nem csúfítja el a gépjárművet. A jelölés az üvegen matt fehér színű. Az eljárás lényege, hogy az üveg struktúrája és a fényáteresztő képessége módosul. Sem lúggal, sem savval nem lehet eltávolítani. A lakkozott karosszéria elemeken az azonosító jelek áthatolnak a fedőlakkon, a festék rétegen és az alapozón, míg a karosszériát nem bántják.
Jelölt elem lámpafénynél
A karosszériaelemeken a jelölés csak UV-sugárzás hatására látszik, de a nyári időszakban az erősebb UV-A és UV-B sugárzás miatt szabad szemmel alig észrevehetően láthatóvá válik. Mivel ezek a jelölések az elemek belső felületén találhatóak, egyáltalán nem zavaróak. Az azonosító adatok akár többszöri átfényezés után is látszódnak egy UV-lámpa segítségével.
Jelölt elem UVfénynél
Az eltávolítás egyetlen módja a fényezés teljes leköszörülése és az elem komplett újrafényezése, bár néhány partnerünk tesztjei alapján így sem mindig sikerül. Ennek magas költsége és időigénye van. Az eljárás fedőlakk nélküli fényezésen nem végezhető el, de a normál fényezésű gépkocsik a ’90-es évek közepétől már fedőlakkal rendelkeznek. A belső műanyag elemeket kék, illetve világos hangulatú belső esetén fehér színnel jelöljük. A hátsó lámpa narancssárga azonosítót kap. Ezek az azonosító adatok az eljárásnak köszönhetően, polírozással vagy oldószerekkel eltávolíthatatlanok. A jelölések mindössze 6 mm magasak és 11 cm hosszúak.
Lámpabúra gravírozás miskolcon a cscs üvegfóliánálA mindennapi használat során gépkocsijának egyes részei megsérülhetnek. Kaphat egy követ a szélvédőre, vagy egy koccanás esetén cserére szorulhatnak a karosszériaelemek. Amennyiben Ön a PERMANENTMARK® azonosító rendszert választja, egyedülálló garanciát biztosítunk Önnek maximum 4 elem ingyenes újbóli megjelölésére! Kérjük őrizze meg a jelöléshez kapott garanciakártyát, továbbá a 4 tartalék sablont a mellékelt pasztákkal együtt!
Amilyen megnyerő napjaink nyitott otthonai és irodái, ugyanannyi problémát is okoznak a szabadság érzetet adó nagy üvegfelületek a tulajdonosok és az alkalmazottak számára.
Olvass többet a fóliákról